Diari Oficial de la Generalitat Valenciana


Sumari del DOGV 9990, del 22-11-2024 (2024/12877)

RESOLUCIÓ de 18 de novembre de 2024, per la qual s’autoritza una transferència de crèdits del capítol 1, entre programes de la Conselleria de Justícia i Interior, per import de 75.058,79 euros (expedient 07.005.24).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12273

CVE
:   TPUG-B-6908-10171

Data del document
:   18-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Conselleria de Justícia i Interior proposa una transferència de crèdit per un import total de 75.058,79 euros, del capítol 1 del programa pressupostari 141A00, Administració de justícia, i del 112F 00, Atenció a les víctimes i accés a la justícia, crèdit obtingut després de l’amortització de dos llocs, sense titular ni ocupant, per a finançar la insuficiència de crèdit del programa 221A00, Seguretat i emergències, amb la finalitat de crear dos nous llocs adscrits a este programa pressupostari.

Esta modificació té l’origen en la necessitat de reorganitzar i adaptar els llocs al nou Reglament orgànic i funcional (ROF) de la Conselleria de Justícia i Interior per la seua nova estructura dels òrgans superiors i directius, i també per tindre atribuïdes les competències en matèria d’espectacles públics, activitats recreatives i activitats socioculturals, no sols en aplicació directa de la seua normativa, sinó també en matèria sancionadora, la qual cosa fa necessària la creació de dos nous llocs.

Per tot el que s’ha exposat, la Conselleria de Justícia i Interior proposa la minoració del capítol 1 del programa 141A00 per import de 36.789,53 euros i del programa 112F00, per import de 38.269,26 euros, crèdits que no estan afectes a cap obligació de pagament, ni ho estaran durant el que reste d’exercici i l’augment del capítol 1 del programa 221A00, Seguretat i emergències, per import de 75.058,79 euros.

A este efecte, i en virtut del que disposen els articles 21 i 24 de la Llei 8/2023, de pressupostos de la Generalitat per a l’exercici 2024, i considerant la competència per a resoldre, de conformitat amb el que establix la Resolució de 12 de febrer de 2024 (DOGV 9792, 20.02.2024), de delegació de determinades competències en òrgans d’esta conselleria,

RESOLC

*Primer*

Autoritzar una minoració del crèdit en les aplicacions i pels imports que es detallen a continuació:

|  |  |
| --- | --- |
| *Aplicació pressupostària* | *Import* |
| A65265984JX56692 G.141A00.19887 | 36.789,53 |
| R86924828ZN72142 G.112F00.19386 | 38.269,26 |
| TOTAL | 75.058,79 |

  

*Segon*

Autoritzar un increment del crèdit en l’aplicació i per l’import que es detallen a continuació:

|  |  |
| --- | --- |
| *Aplicació pressupostària* | *Import* |
| P94852628ER18247 G.221A00.19634 | 75.058,79 |
| TOTAL | 75.058,79 |

  
  

València, 18 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública